Müürlook

Müürlook (Arabidopsis (DC.) Heynh.) on ristõieliste sugukonda kuuluv heintaimede perekond.

Tänapäeval arvatakse perekonda 9 liiki, millele lisandub 8 alamliiki. Kõik liigid on levinud Euroopas, 2 on levinud ka Aasiasse ja Põhja-Ameerikasse.

Eestis on levikult tavaline harilik müürlook (Arabidopsis thaliana). Rootsi müürlooka (Arabidopsis suecia) on seni leitud ainult rannikualadelt.Eesti taimede määraja, (1999) Eesti Loodusfoto, Tartu, lk. 136

Müürlookade seas on ühe-, kahe- ja mitmeaastasi taimi.

Nende õied on viie valge, harvem roosa või punase õielehega, mis kujult moodustavad risti. Keset õit on kuus tolmukat. Viljaks on kõdrake, milles on palju seemneid.

Harilik müürlook on esimene taim, mille kogu genoom sai kaardistatud. 

Müürlookade geeniuuringud on kogu perekonna süstemaatikat põhjalikult muutnud ja selle tagajärjel erineb selle perekonna tänapäevane liigiline koosseis täielikult kümmekonna aasta tagusest.

Liigid ja alamliigid
Arabidopsis arenosa 
Arabidopsis arenosa subsp. arenosa
Arabidopsis arenosa subsp. borbasii
Arabidopsis cebennensis 
Arabidopsis croatica 
Arabidopsis halleri 
Arabidopsis halleri subsp. halleri
Arabidopsis halleri subsp. ovirensis 
Arabidopsis halleri subsp. gemmifera 
Arabidopsis lyrata 
Arabidopsis lyrata subsp. lyrata
Arabidopsis lyrata subsp. petraea 
Arabidopsis lyrata subsp. kamchatica 
Arabidopsis neglecta 
Arabidopsis pedemontana 
Arabidopsis suecica – rootsi müürlook
Arabidopsis thaliana – harilik müürlook

Viited

Kategooria:Ristõielised